بھَیل
 ھست اَت یک نیکمردے آ سکیں گُوشت وارئے اَت آئیءَ ھیراتی ءُ مپتءَ رستگیں گُوشت سک باز وش بُوت یک روچے نیکمردءِ دلءَ گُوشت لُوٹ اِت ا شُت مسیتءَ وازءَ لَگ اِت کہ مرچگیں روچ باز وشیں روچے اگاں کسےءَ مرچی پہ پاکیں ھاوندءِنامءَ ُھیرات کُت بزاں آئیءَ ھجَّے کُت بائیداِنت میتگءِ سیرءُ ھزگاریں مردم پسءُ گوُک بہ کُش اَنتءُ وتی ھمساھگءُ میتگءِ مردمانی سرءَ بھر بہ
کن اَنت آیانی رِزکءُ روزیءِ تھءَ برکت کیتءُ پاکیں ھاوند ھم رازی بیت.
 نیکمردءِ لوگ مسیتءِ کشءَ ات نیکمردءِ لوگءِ بانکءَ نیکمردءِ واز اِش کُت اَنت آیاں یک کُرّیں بُزے ھست اَت آئی لوگ بانکءَ یکے چہ ھمساھیگاں توار کُت وتی کُرّیں پس ئے ھلار ءِ کنائینت ءُ ونڈ ونڈءُ ُ ھیراتءِ کُت وتی بھرءِ گراست ءُتیار کُتءُ وتی لوگءِ واجہءِ ودارءَ نشت.
 نیکمردءَ وتی واز ھلاس کُت لوگءَ آتک جنینءَ یک پُرمھریں کندگے جتءُ شُت گُوشتءُبرنجءُنارشتُءنانءِ آورتءُ نیکمردءِ دیمءَ ایر کُرت اَنت وت ھم پہ وشیں بچکندءُ روےء نیکمردءِ دیمءَ نشت ءُ جنین. چہ دلءَ سک گلا بال اَت کہ وتی کُریں بُزّءِ ھِیرات کتگ اَت
 نیکمردءَ وشیں ورگءُ گُوشتانی بُواں سمّگُو کُتگ ات ءُ چہ جنینءِوشیں بچکندگءَ نیکمرد گلابالءُ چہ زمینءَ گوش ئے چست ات آئیءَ وتی آستیگ لانچّت اَنت بلے ا وتی ھیلءُ آدتاں لاچار اتءُ آئیءَ وتی جنین جست کُت کہ اے گُوشت چہ کُجا ءُ کےءَ داتگ؟. جنینءَ گوشت کہ اے مئے وتی کُرّیں بُزّءِ گُوشت انت!!!!!
 نیکمردءَ سٹّے کُت مئے کُریں پس ئے!!!!
 جنینءَ گوشت ھَو تو وت مسیتءَ واز کُت کہ مرچگیں روچ وشیں روچے ھر کس ھیرات بہ کنت آئیءَ ھجّے ھِسابءَ مُزّءُ نیکی رس اِیت. ھمے ھاترءَ من کُریں بُزّ یاکیں ھاوندءِ نامءَ کُشتگءُ ھیرات کُتگ مئے بھر ھمیش اِنت کہ من گراستگءُ منیءُ تئی دیمءَ اِنت نیکمرد سکیں بھیل ئے اَت. اے گپءِ اِش کُنگءَ آ دل پہ لاپ کپت کہ من مُرتاں جیینءَ گوشت تو مرد زندگ اِت بلے آئیءَ گُوشت کہ من مُرتگاں برو مردماں ھال دئے کہ کاینت ءُ منءَ کل کن اَنت جنینء باز گوشت کہ تُو زندگ ئے بلے نیکمردءَ گوشت کہ من مُرتگاں مردءَ وتءَ شیلنگ کُتءُ چو مُردگانی وڑءَ جنینءَ کُوکار کت سجئیں میتگءِ مردم ُلونب اِتءُ آتک اَنت آیاں دست پِر کُت نیکمردءَ وتءَ ھنچو بےساہءُ بے جان کُت کہ آیاں باور بوت کہ مُرتگ جینءَ باز گرایت کہ پادا بلے آپاد نیاآتک گُور جنان آئی گُور جت سواب کنوکاں آ سواب کُت ءُ کپن اِش گَورءَ دات انت جین پدءَ آتکءُ نیکمردءِ گُوشءِ تھءَ گوشت کہ مردماں ترا شُشتگءُ کپن گورءَ داتگ پادا کہ اے ترا کبرستانءَ بَر اَنت نیکمردءَ وش وشُکے گوشت کہ اے گُوشت کجام پس ےء گُوشت. اِنت.کہ تَو گراستگ!!!!! جنینءَ گوشت کہ ھمے مئے کُرّکیں بُزّءِ گُوشت اِنت نیکمردءَ وتءَ بے ساہ کت ابو مُرتاں کہ کُرک تُو کُشتگ ائیءَ پدءَ وتءَ بے ساہ کُت مردماں چستءُ کبرستانءَ بُرت جنین گون ات جنینءَ پدءَ گُوشءَھلوت ءُ پریات کُت کہ پادا کہ ترا کبرستانءَ آورتگ اِش نوُن تَرا جنازہ دینت آئی پدا گوشت کہ اے مئے پس کُرّکءِ گُوشت اِنت جنینءَ گوشت ھَو کُرّکءِ گوشت انت ائی پدا وتءَ بے ساہ کت مردماں جنازہ دات ءُ کبرءَ اِیر دات جنینءَ گوشت کہ باری مدئے اِت جنین کبرءِ تھء شُت ءُ نیکمردءِ گُوشءَ ھلوتءَ لگ ات پادا شُوم نوں اے مردم ترا بار دینت پادا وتءَ کُرکیں بُزءِ رندءَ راہ مدے مردءَ پدءَ جست کت کہ اے گُوشت کُرّکءِ گُوشت اَت جنینءَ گوشت ھو مئے پسءِ گُوشت انت ھمے کُرّکءِ گُوشت انت نیکمردءَ وتءَ بے ساہ کُت جنین چہ کبرءَ درآتکءُ مردمان گُوشگءَ لگ ات کہ مسیتءِ نیکمرد ھمیش مُرت شما جارے اِش کن اِت کہ مالءِنیکمرد ھُلّ انت ھر کس کیت بارت بئیت بے بارت. مردم گل بوت انت. کہ نیکمردءِ مال ھُل انت ءُ بھر بیت یکےءَ گوشت لوگءِ منیگ اِنت یکےءَ گوشت ھرءِ منیگ اِنت یک آشک تبیں ورنائےءَ گوشت کہ جنینءِ منیگ انت. نیکمردءَ چاراِت کہ منی مال ھُل اِنت چہ کبرءِ تھءَ گوں کپناں چست بوت کہ من زندگاں من زندگاں من زندگاں!!!!! من نہ مُرتگاں منی کُرّک مُرتگ!!!!! ھھھھھھھھھھھھ ھاھاھاھاھا
 شوھاز کار ابدالکریم لاچار
 ندکار.اَلی جمّا زامرانی